
 15.3.2012
 BG
 Официален вестник на Европейския съюз
 L 76/41
 РЕШЕНИЕ НА СЪВМЕСТНИЯ КОМИТЕТ НА ЕИП
 No 156/2011
 от 2 декември 2011 година
 за изменение на приложение XX (Околна среда) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XX към Споразумението беше изменено с Решение на Съвместния комитет на ЕИП No 122/2011 от 21 октомври 2011 г. (1)
 (2)
 Регламент (ЕС) No 920/2010 на Комисията от 7 октомври 2010 г. за стандартизирана и защитена система от регистри съгласно Директива 2003/87/ЕО на Европейския парламент и на Съвета и Решение No 280/2004/ЕО на Европейския парламент и на Съвета (2) следва да бъде включен в Споразумението.
 (3)
 Считано от 1 януари 2012 г. Регламент (ЕС) No 920/2010 отменя Регламент (ЕО) No 2216/2004 на Комисията (3), който е включен в Споразумението и който следва съответно да отпадне от Споразумението.
 (4)
 Решение No 280/2004/ЕО на Европейския парламент и на Съвета от 11 февруари 2004 г. относно механизма за мониторинг на емисиите на парникови газове в Общността и прилагане на Протокола от Киото (4) не беше включено в Споразумението и затова специфичните изисквания за докладване, предвидени в това решение, не се прилагат по отношение на държавите от ЕАСТ.
 (5)
 Държавите от ЕАСТ са включени в Дневника на операциите на Европейския съюз („ДОЕС“). Централният администратор на ДОЕС изпълнява задачите си по отношение на държавите от ЕАСТ, а Надзорният орган на ЕАСТ е компетентният орган, който дава необходимите указания на централния администратор по отношение на разпоредбите във връзка с прилагането на Регламент (ЕС) No 920/2010 за държавите от ЕАСТ.
 (6)
 По силата на Решение на Съвместния комитет на ЕИП No 146/2007 Исландия бе освободена от изискването за представяне на национален план за разпределение на квоти за периода 2008—2012 г. Съответно разпоредбите на този регламент, отнасящи се до разпределението на квоти за операторите на инсталации за периода 2008—2012 г., не следва да се прилагат по отношение на Исландия.
 (7)
 По силата на Решение на Съвместния комитет на ЕИП No 146/2007 стационарните инсталации в Исландия, които щяха да попаднат в приложното поле на Директива 2003/87/ЕО за периода 2008—2012 г., бяха изключени от обхвата на директивата през този период. Поради това Исландия не създаде национален регистър във връзка със схемата за търговия с емисии на ЕС (СТЕ). Следователно срокът за започване на процедурата за откриване на партидите за квоти на оператори в регистъра на ЕС следва да бъде променен. При исландските стационарни инсталации, за които разрешителното за емисии на парникови газове вече е било издадено от компетентния орган, процедурата ще започне на датата на влизане в сила на настоящото решение или от датата, на която регистърът на ЕС е приложим за Исландия, в зависимост от това коя дата е по-късната.
 (8)
 Таблицата за разпределение на квоти за авиационни емисии в ЕС, съдържаща се в ДОЕС, следва да отразява разширяването по отношение на държавите от ЕАСТ на схемата